สวัสดีค่ะ ช่วยตอบคำถามหนูหน่อย คือหนูพึ่งไปฉีดยาคุมแบบ3เดือนมา ตอนเป็นปจด.วันแรก ตอนนี้ปจด.หนูมาได้9วันแล้วค่ะ มาในระดับน้อยแต่ไม่ถึงขั้นน้อยมาก และที่ฉีดเข้าวันที่9แล้วค่ะ คือหนูไม่เคยแท้งหรือทีลูกมาก่อนนะคะ ฉีดเพื่อป้องกันพลาดค่ะ คือหนูสงสัยว่า ถ้าหนูมีอะไรกับแฟนตอน ปจด.ยังไม่หยุดมา มีสิทธิ์ท้องไหมคะ
สวัสดีค่ะ H,หากได้เริ่มฉีดยาคุมกำเนิดภายในวันแรกที่มีประจำเดือนมา ยาฉีดคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันทีค่ะ ส่วนการที่ประจำเดือนมานาน 9 วัน แต่มีปริมาณน้อยๆ ก็น่าจะเกิดจากผลข้างเคียงของยาฉีดคุมกำเนิดได้ ซึ่งหากเลือดที่ออกมีปริมาณที่น้อยมาก ก็ไม่ได้อันตรายอะไร ในที่สุด ก็จะหยุดไหลไปได้เองค่ะ และโดยส่วนใหญ่ เมื่อฉีดยาคุมต่อเนื่องไปเรื่อยๆ มักมีผลทำให้ประจำเดือนขาดหายไปค่ะสำหรับการมีเพศสัมพันธ์ สามารถที่จะมีได้ แม้จะยังมีเลือดออกอยู่ก็ตามค่ะ โดยโอกาสในการตั้งครรภ์นั้นมีน้อยกว่า 1% ค่ะ